Signe Heide Steen

Signe Heide Steen (født 17. mai 1881 i Holmestrand, døde 18. oktober 1959 i Oslo) var en norsk skuespiller.Signe Heide Steen i Store Norske Leksikon.

Hun var av Heide (slekt), datter av fiolinbygger Johan Albert Heide (1848–1925) og Julie Hovelsen (1855–1906) som fikk tolv barn. Storebroren hennes het Harald Heide (1876–1956) og ble fiolinist og komponist.  Som tolvåring spilte Signe fiolin på lokale tilstelninger.Signe Heide Steen, nekrolog i Aftenposten den 19. oktober 1959.

Etter oppvekst i Holmestrand og Fredrikstad, var hun statist i Mørkets Makt på Akersgaden Theater, på en tid da hun gikk i lære hos Thora Hansson.  Den 2. august 1903 debuterte hun på Centralteatret i Thummelumsen av danske Gustav Wied.  Efter to år var hun ett år ved Den Nationale Scene i Bergen før hun startet ved Nationaltheatret der hun som Valenciennes traff sin ektemann Harald Steen (1886–1941) som Rosillion i første oppførsel av Den glade enke. Bortsett fra 1908–11 da de var tilbake på Centralteatret, holdt de stand ved Nationaltheatret, hvorfra Signe sa opp sitt engasjement i 1918.

Senere var hun ved hovedstadens revyscener som Chat Noir der hun feiret sitt 40-årsjubileum som artist, og også under Ernst Rolf sitt Casino. Heide Steen spilte også inn grammofonplater.

Signe var altså gift med skuespiller og tenor Harald Steen. De var foreldre til Randi Heide Steen, Harald Heide Steen og Kari Diesen.

 Filmografi 
 1949 – Døden er et kjærtegn – Martha, Sonja pike
 1936 – Norge for folket
 1928 – Cafe X – Fru Hansen
 1924 – Til sæters – Gunhild
 1920 – Kaksen på Øverland – Ingerid, Aasmunds kone

 Se også 
 Slekten Heide-Steen

 Referanser 

 Eksterne lenker 



Kategori:Personer fra Holmestrand kommune
Kategori:Norske skuespillere
Kategori:Personer fra Oslo
Kategori:Fødsler i 1881
Kategori:Dødsfall i 1959